На основу члана 37. Статута Града Ниша (''Службени лист Града Ниша'', број 88/08 и 143/2016) и члана 14. Одлуке о оснивању Регионалног центра за професионални развој запослених у образовању (''Службени лист Града Ниша'', број 66/2003, 40/2004, 5/2005, 94/2010 и 138/2017),

Скупштина Града Ниша на седници од \_\_\_\_\_\_\_2018. године, донела је

**Р Е Ш Е Њ Е**

**I ДАЈЕ СЕ САГЛАСНОСТ** на Статут Регионалног центра за професионални развој запослених у образовању број 413, који је донео Управни одбор Установе на седници одржаној дана 10.5.2018. године.

II Решење доставити Регионалном центру за професионални развој запослених у образовању и Градској управи Града Ниша - Секретаријату за образовање.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ 2018. год.

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша, у члану 37. став 1. тачка 10. је прописано да Скупштина Града „именује и разрешава управни и надзорни одбор, именује и разрешава директоре установа, организација и служби, чији је оснивач и даје сагласност на њихове статуте, у складу са законом“.

Одлуком о изменама Одлуке о оснивању Регионалног центра за професионални развој запослених у образовању (''Службени лист Града Ниша'', број 138/2017) у члану 3. је прописано да је „Установа у обавези да усагласи статут са овом одлуком у року од 30 дана од дана ступања на снагу ове одлуке.“.

Разматрањем Статута Установе је утврђено да су се стекли услови за обимније измене, због чега се приступило доношењу новог Статута.

Управни одбор Регионалног центра за професионални развој запослених у образовању је у складу са чланом 14. Одлуке о оснивању Регионалног центра за професионални развој запослених у образовању донео Статут Регионалног центра за професионални развој запослених у образовању број 413 од 10.5.2018.године.

Имајући у виду да је Статут сачињен у складу са законом и прописима Града, предлаже се доношење решења о давању сагласности на Статут Регионалног центра за професионални развој запослених за 2018. годину.

Секретар

Секретаријата за образовање

Марина Костић